Praktický návod na vyplnenie žiadosti o NFP
na verejnom portáli ITMS pre výzvy
OP ZaSI – FSR – 2011/2.1/01 a OP ZaSI – FSR – 2011/3.2/02

Obsah
Všeobecné informácie
Záložky žiadosti o NFP
Záložka Žiadateľ
1 Identifikácia žiadateľa
2 Štatutárny orgán žiadateľa
3. Profil žiadateľa
4. Identifikácia subjektu v pôsobnosti žiadateľa vo vzťahu k realizácii projektu
5. Kontaktná osoba pre implementáciu projektu
Záložka Partneri
6. Partneri žiadateľa
Záložka Projekt
7. Projekt
8. Miesto realizácie projektu
9. Ciele projektu
Záložka Popis projektu
10. Stručný popis projektu
Záložka Harmonogram a indikátory
11. Časový rámec realizácie projektu
12. Hodnoty merateľných ukazovateľov (na niektorých miestach sú merateľné ukazovatele označené v systéme aj ako indikátory)
Záložka Zdroje financovania
13. Rozpočet projektu
14. Zdroje financovania projektu
Záložka Horizontálne priority
15. Súlad s horizontálnymi prioritami
Záložka Prílohy
16. Zoznam povinných príloh k žiadosti o NFP
Záložka Čestné vyhlásenie žiadateľa
Záložka Špecifické polia
Záver

Všeobecné informácie
Jednou z príloh výzvy na predkladanie žiadostí o NFP je formulár žiadosti o NFP,  ktorý je žiadateľ povinný vyplniť na verejnom portáli ITMS.
Spôsob vypĺňania jednotlivých polí formulára žiadosti o NFP cez verejný portál je bližšie popísaný v Elektronickom manuáli na stránke www.itms.sk.
Vzhľadom na neustály vývoj a prispôsobovanie verejného portálu ITMS potrebám žiadateľov a prijímateľov upozorňujeme, že sa vypĺňanie elektronického formuláru ITMS môže mierne odlišovať od tu uvedených postupov.
V prípade, ak pre žiadateľa vypracúva žiadosť o NFP externá spoločnosť, môže žiadateľ funkciou v menu: „Priradiť/odradiť záznam“ umožniť vypracovanie žiadosti o NFP touto externou spoločnosťou (odoslať žiadosť o NFP prostredníctvom verejného portálu ITMS na SORO však musí samotný žiadateľ, nie externá spoločnosť).
Polia podfarbené ružovou farbou sú povinné. Bez vyplnenia týchto povinných polí nie je možné odoslať žiadosť o NFP do ITMS CORE.
Žiadateľ môže meniť údaje, zadávané do žiadosti o NFP vypĺňanej v ITMS až do momentu jej odoslania. 
Z dôvodu zabezpečenia jednotnosti údajov v tlačenej a elektronickej verzii žiadosti o NFP bol zavedený v ITMS nasledovný bezpečnostný prvok: na žiadosti o NFP, ktorá je vytlačená ešte pred odoslaním, sa zobrazí nápis "DRAFT". Žiadosť o NFP, doručená v tlačenej verzii na FSR s nápisom DRAFT, sa bude považovať za neplatnú a bude zo strany FSR vyradená.
V nasledujúcich častiach tohto návodu sú rozpísané najmä požiadavky na obsahovú stránku vybratých častí žiadosti o NFP, ktoré nie sú bližšie definované v Elektronickom manuáli.
Po prihlásení na stránku www.itms.sk žiadateľ vyberie v ľavom menu možnosť: „Nová ŽoNFP“.
Žiadateľ výberom: „OP Zamestnanosť a sociálna inklúzia“ a príslušnej prioritnej osi a opatrenia:
•	Prioritná os 2 - Podpora sociálnej inklúzie (ak žiadateľ plánuje vykonávať aktivity projektu na území Slovenska okrem Bratislavského samosprávneho kraja /ďalej len BSK/)
o	 2.1 Podpora SI osôb ohrozených soc. vylúčením alebo sociálne vylúčených prostredníctvom rozvoja služieb starostlivosti s osobitným zreteľom na MRK
•	Prioritná os 3 – Podpora zamestnanosti  a SI a bud. kap. v BK (ak žiadateľ bude vykonávať aktivity projektu na území BSK)
o	 Podpora sociálnej inklúzie, rodovej rovnosti a zosúladenie pracovného a rodinného života v BSK
vygeneruje v ITMS tlačidlom OK úvodnú stranu formulára žiadosti o NFP. 
V tejto časti žiadateľ vyplní len názov projektu a vyberie kód výzvy na predkladanie žiadostí o NFP:
•	OP ZaSI – FSR – 2011/2.1/01 (ak žiadateľ plánuje vykonávať aktivity projektu na území Slovenska okrem BSK)
Pozn.: Kód výzvy sa vo výbere objaví 2x z dôvodu, že kód a názov výzvy je totožný 

•	OP ZaSI – FSR – 2011/3.2/02 (ak žiadateľ bude vykonávať aktivity projektu na území BSK)
Pozn.: Kód výzvy sa vo výbere objaví 2x z dôvodu, že kód a názov výzvy je totožný
V prípade, ak v rámci daného opatrenia nie je vyhlásená iná výzva na predkladanie žiadostí o NFP, pole je needitovateľné a vyššie uvedená výzva už bude zadaná v systéme.
Editovateľné je na úvodnej stránke aj pole: „Názov lokálnej stratégie komplexného prístupu/integrovanej stratégie rozvoja mestských oblasti“ – vzhľadom k tomu, že výzva nie je zameraná na napĺňanie lokálnych stratégií, žiadateľ toto pole nechá nevyplnené.
Ostatné polia sú predvyplnené (žiadateľ, sektor, OP, prioritná os, opatrenie, atď.), alebo sa generujú na základe údajov, zadaných v iných častiach formuláru žiadosti o NFP (celkové výdavky projektu, požadovaná výška NFP). Položky identifikátor žiadosti o NFP a kód žiadosti o NFP sa generujú systémom automaticky pri tvorbe elektronickej verzie žiadosti o NFP vo verejnej časti portálu ITMS, resp. pri registrácii žiadosti v CORE ITMS zo strany SORO. Po potvrdení úvodných informácií tlačidlom: „Ďalej“, systém vygeneruje okno s prehľadom podmienok oprávnenosti, ktoré musí žiadateľ akceptovať, aby mohol pristúpiť k ďalšiemu vypĺňaniu formulára žiadosti o NFP. Žiadateľ vyklikne: „Akceptujem kritériá pre zadanie novej ŽoNFP“ a vyberie tlačidlo: „Ďalej“.
Žiadateľovi sa zobrazí elektronický formulár žiadosti o NFP, rozdelený na jednotlivé záložky. Žiadateľ môže prechádzať jednotlivé záložky a vypĺňať ich v poradí podľa vlastného zváženia. Kedykoľvek môže vybraním menu:
•	Zatvoriť formulár: uložiť zmeny v žiadosti o NFP; naspäť do pripravovanej žiadosti o NFP sa žiadateľ vráti kliknutím na žiadosť o NFP kurzorom a vybraním menu: „Zmena ŽoNFP“
•	Skontrolovať formulár: získať prehľad, ktoré povinné polia ešte nevyplnil 
Upozornenie: Systém automaticky kontroluje, či sú vôbec polia vyplnené, ale nevie identifikovať, či sú polia vyplnené správne
•	Kritériá: zobrazí sa tabuľka s prehľadom podmienok oprávnenosti, ktoré žiadateľ akceptoval pri prvom otváraní ŽoNFP

Záložky žiadosti o NFP
Záložka Žiadateľ

1. Identifikácia žiadateľa
Systém ITMS čerpá informácie o údajoch žiadateľa pre túto sekciu zo žiadateľovej žiadosti o aktiváciu užívateľského konta. V prípade, že tieto predvyplnené údaje nie sú aktuálne, žiadateľ má možnosť ich zmeniť vybraním menu: „Správa užívateľského účtu a subjektu“ na úvodnej obrazovke, po prihlásení na stránku www.itms.sk.

2. Štatutárny orgán žiadateľa
Po vykliknutí tlačidla  sa zobrazí nová obrazovka. Po vykliknutí tlačidla  a následne: „Výber“ a „Uložiť zmeny“ zadáte člena/členov štatutárneho orgánu v súlade s výpisom z príslušného registra. Zmenu štatutárneho orgánu je možné uskutočniť vybraním menu: „Správa užívateľského účtu a subjektu“ na úvodnej obrazovke po prihlásení sa na stránku www.itms.sk.

3. Profil žiadateľa
Profil žiadateľa upravuje žiadateľ vybraním tlačidla  
Názov a kód štatistickej klasifikácie ekonomických činností žiadateľ vyberie z číselníka SK NACE (štatistická klasifikácia ekonomických činností). Ak má žiadateľ viac ako 1 predmet činnosti, uvedie SK NACE súvisiace s predmetom projektu.
Pozn.: všetky kódy ekonomických činností nájdu žiadatelia na http://www.statistics.sk/pls/wregis/ciselniky?kc=5205. 

Polia: Dátum vzniku a Vedenie účtovníctva ku dňu podania žiadosti o NFP je možné zmeniť vybraním menu: „Správa užívateľského účtu a subjektu: na úvodnej obrazovke po prihlásení na stránku www.itms.sk.
Počet zamestnancov v trvalom pracovnom pomere ku koncu posledného kalendárneho štvrťroka pred podaním žiadosti o NFP – žiadateľ vyberie z rozsahu, uvedeného vo vypĺňanej bunke. Žiadateľ vypočíta počet zamestnancov podľa priemerného počtu pracovníkov zamestnaných počas posledného kalendárneho štvrťroka na plný pracovný úväzok spolu s pracovníkmi na čiastočný úväzok (prepočítanými na plný úväzok) a sezónnymi pracovníkmi (prepočítanými na plný úväzok).

4. Identifikácia subjektu v pôsobnosti žiadateľa vo vzťahu k realizácii projektu
Údaje sú relevantné iba v prípade, ak aktivity projektu bude realizovať organizácia v pôsobnosti žiadateľa (napr. škola v zriaďovateľskej pôsobnosti obce, fakulta univerzity a pod.). Vo väčšine prípadov žiadateľ túto časť nevypĺňa.
Žiadateľ vyberie tlačidlo  a následne vyberie tlačidlom  zo zoznamu
•	Názov
•	Obec
•	SK NACE a kód SK NACE
•	Počet zamestnancov v trvalom pracovnom pomere ku koncu posledného kalendárneho štvrťroku pred podaním žiadosti

5. Kontaktná osoba pre implementáciu projektu
Po kliknutí na tlačidlo  sa zobrazí nová obrazovka. Po vykliknutím tlačidla  žiadateľ vyberie kontaktnú osobu, ktorá bude zodpovedná za komunikáciu žiadateľa so SORO. Uvedenie kontaktnej osoby, ktorá bude skutočne neskôr komunikovať so SORO a bude mať informácie o žiadosti o NFP, resp. o realizácii projektu je nevyhnutné pre neskoršie urýchlenie komunikácie a riešenie problémov. 
Údaje o kontaktnej osobe je možné zmeniť vybraním menu: „Správa užívateľského účtu a subjektu“ na úvodnej obrazovke po prihlásení na stránku www.itms.sk.

Záložka Partneri

6. Partneri žiadateľa
Po vykliknutí tlačidla  sa zobrazí nová obrazovka. Žiadateľ môže zadať údaje o partnerovi/partneroch 2 spôsobmi:
•	výberom zo zoznamu evidovaných partnerov v ITMS (žiadateľ zadá IČO do príslušného poľa a vyberie možnosť: „Overiť IČO v ITMS“. Ak sa subjekt s uvedeným IČO v ITMS nachádza, systém automaticky načíta údaje o partnerovi). Žiadateľ údaje skontroluje a prípadne ich opraví;
•	zadaním údajov o partnerovi do ITMS (žiadateľ zadá IČO do príslušného poľa a vyberie možnosť: „Overiť IČO v ITMS“. Ak systém nevyhľadá subjekt s uvedeným IČO žiadateľ zadá všetky údaje o partnerovi podľa elektronického manuálu v ITMS).
Informácia: Výdavky partnerov sú oprávnené.
Partner je fyzická alebo právnická osoba, ktorá sa spolupodieľa na príprave projektu so žiadateľom a ktorá sa spolupodieľa na realizácii projektu s prijímateľom, podľa zmluvy uzavretej podľa § 269 ods. 2 Obchodného zákonníka v zmysle zákona č. 528/2008 Z.z. o pomoci a podpore poskytovanej z fondov Európskeho spoločenstva. 
Upozornenie: Ak žiadateľ uvedie partnera, je povinný predložiť zmluvu s partnerom, uzavretú podľa §269 ods.2 Obchodného zákonníka.

Partner žiadateľa sa nesmie zúčastniť ako uchádzač verejného obstarávania, alebo verejnej obchodnej súťaže, ktoré je žiadateľ povinný vykonať v súlade so zmluvou o poskytnutí NFP a v súlade so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. 
Partner nie je oprávnený v rámci projektu obstarávať tovary, služby alebo stavebné práce. Obstarávanie uskutoční vždy prijímateľ, ktorý obstarané tovary, služby alebo stavebné práce bezodplatne poskytne partnerovi projektu. Uvedená skutočnosť musí byť uvedená v zmluve medzi žiadateľom a partnerom projektu.
V prípade, ak má žiadateľ partnera, predkladá na SORO spolu so žiadosťou o NFP aj samostatný rozpočet každého z partnerov projektu. Za oprávnené výdavky partnera sa nepovažujú kapitálové výdavky.
Žiadateľom odporúčame uviesť partnerov iba v prípade, ak si budú nárokovať ako oprávnené výdavky aj výdavky partnerov.

Záložka Projekt

7. Projekt
V úvodnej časti môže žiadateľ upraviť (po kliknutí na tlačidlo) názov projektu.
Operačný program, Kód výzvy, Názov výzvy, Kód komplexného programu, Názov komplexného programu, Číslo prioritnej osi, Názov prioritnej osi, Číslo opatrenia, Názov opatrenia sú predvyplnené.
V poli: Prioritná téma – žiadateľ po kliknutí na tlačidlo  vyberie prioritnú tému HT71 – Spôsoby integrácie a opätovného zamestnania pre znevýhodnené osoby, boj proti diskriminácii.... Na prioritnú tému HT71 sú naviazané merateľné ukazovatele. V prípade, ak si žiadateľ vyberie inú prioritnú tému, nebude môcť v ďalších častiach žiadosti o NFP zadefinovať správne merateľné ukazovatele.
Podiel prioritnej témy z celkových výdavkov projektu (v %) – žiadateľ uvedie: 100.
Pole: „Forma financovania“ je predvyplnené (nenávratná dotácia).
Po kliknutí na tlačidlo  v časti: „Hospodárska činnosť“ žiadateľ vyberie: „EA00 – Neuplatňuje sa“. „Podiel hospodárskej činnosti z celkových výdavkov projektu (v %)“ - predvolený je nemenný údaj 100%.
„Územná oblasť“ - žiadateľ vyberie po kliknutí na tlačidlo „Neuplatňuje sa“.
Pole: „Umiestnenie pomoci“ sa automaticky vyplní na základe vyplnenia bodu 8 - Miesto realizácie projektu.

8. Miesto realizácie projektu
Po kliknutí na tlačidlo  žiadateľ uvedie najpresnejšiu možnú lokalizáciu realizácie projektu. Žiadateľ môže vybrať miesto realizácie projektu na úrovni:
•	NUTS III (úroveň vyššieho územného celku) – v prípade, ak sa nedá určiť miesto realizácie projektu presnejšie, ako na úroveň VÚC;
•	na úrovni okresu – v prípade, ak sa nedá určiť miesto realizácie projektu presnejšie, ako na úroveň okresu;
•	na úrovni obce (s uvedením PSČ a adresy) - v prípade, ak je možné presne určiť miesto realizácie projektu (napríklad ak sa budú aktivity vykonávať v konkrétnom detskom domove)
Žiadateľ môže pridávať tlačidlom  viacero miest realizácie projektu.
Žiadateľ uvedie údaje o mieste realizácie projektu, nie o sídle žiadateľa. Miestom realizácie sa rozumie miesto užívania výsledkov projektu, resp. plánovaných aktivít, na ktoré sa žiada nenávratný finančný príspevok. Miestom užívania výsledkov projektu sú napríklad miesta výkonu práce cieľovej skupiny definovaných v rámci projektu. Miesto realizácie projektu musí byť v súlade s podmienkami výzvy na predkladanie žiadostí o NFP.

9. Ciele projektu
Po kliknutí na tlačidlo  žiadateľ stručne (pole má obmedzený počet znakov - 160) zadefinuje ciele projektu a v poli: „Väzba na príslušný cieľ opatrenia“ vyberie cieľ opatrenia. 
Rovnako žiadateľ zadefinuje: „Špecifické ciele projektu“. Špecifických cieľov projektu môže žiadateľ pridať viacero (cieľ projektu musí byť iba jeden).
Ciele musia pritom byť v priamej súvislosti s definovanými problémami, ktoré bude projekt riešiť. Za cieľ nie je možné považovať samotné vykonávanie konkrétnej aktivity; aktivita je nástroj, prostriedok – cieľom je očakávaná zmena stavu po realizácii projektu. Ciele projektu musia viesť k naplneniu projektového zámeru. Rovnako, ako pri definovaní problémov, aj pri cieľoch platí, že by mali byť stručné, jednoznačné a merateľné prostredníctvom ukazovateľov. 

Záložka Popis projektu

10. Stručný popis projektu
Tabuľka slúži na získanie komplexných informácií o východiskovej situácii žiadateľa pred realizáciou projektu, situácii po ukončení realizácie aktivít projektu, spôsobe realizácie projektu, zdôvodnení vhodnosti realizácie projektu a udržateľnosti výsledkov projektu.
Po kliknutí na tlačidlo  žiadateľ stručne (polia sú nastavené na obmedzený počet znakov, maximálne do 1200 znakov pre každú časť) popíše projekt.
V poli: „Východisková situácia“ žiadateľ stručne popíše historické, geografické, sociálno-ekonomické a regionálne súvislosti, ktoré majú vplyv na súčasnú situáciu žiadateľa a cieľové skupiny (užívateľov výsledkov projektu). Žiadateľ zároveň opíše aktuálne problémy a príčiny problémov, ktorým je vystavený on a/alebo cieľová skupina.
V poli: „Situácia po ukončení realizácie aktivít projektu“ žiadateľ popíše predpokladané výsledky realizácie projektu z pohľadu cieľových skupín s použitím výsledkových merateľných ukazovateľov, vrátane popisu schopnosti projektu umožniť realizáciu ďalších projektov v príslušnej oblasti/regióne, ktoré sú závislé na existencii jeho výsledkov.
V poli: „Spôsob realizácie projektu“ žiadateľ definuje a popíše aktivity projektu, ich organizačné a technické zabezpečenie. V prípade projektov realizovaných v spolupráci s partnerom/-mi uviesť, ktoré aktivity a prostriedky zabezpečí/-ia partner/-i. 
V poli „Zdôvodnenie vhodnosti realizácie projektu“ žiadateľ zdôvodní vhodnosť realizácie projektu vzhľadom na východiskovú situáciu a identifikované potreby cieľových skupín a prepojení projektu s ďalšími relevantnými aktivitami/projektmi v regióne, vrátane zdôvodnenia. 
Žiadateľ popíše tiež svoju spôsobilosť na realizáciu projektu - stručná charakteristika žiadateľa z hľadiska predmetu činnosti, organizačného zabezpečenia, profesijnej histórie, kvalifikácie a skúseností s realizáciou podobných projektov alebo aktivít, na ktoré je projekt zameraný.
V poli: Udržateľnosť výsledkov projektu žiadateľ popíše, ako bude projekt pokračovať po ukončení realizácie aktivít projektu, vrátane spôsobu zabezpečenia udržateľnosti výsledkov projektu žiadateľom z finančného a prevádzkového hľadiska po ukončení realizácie aktivít projektu v stanovenom rozsahu a kvalite. 

Záložka Harmonogram a indikátory

11. Časový rámec realizácie projektu
Pole: „Dĺžka realizácie projektu v mesiacoch“ bude vygenerované automaticky. 
Po kliknutí na tlačidlo  žiadateľ uvedie v poli: „Názov aktivity“ – Podpora zvyšovania dostupnosti a efektivity služieb starostlivosti (žiadateľ zadá vždy tento skrátený názov rámcovej aktivity, nakoľko systém neumožňuje zadať celý názov rámcovej aktivity a z kalendára vedľa vyberie: „Začiatok realizácie aktivity“ a „Ukončenie realizácie aktivity“. Dátum začatia a ukončenia realizácie aktivít budú v prípade potreby upravené v zmluve o poskytnutí NFP, pri plánovaní aktivít by však žiadateľ mal vychádzať zo skutočnosti, že v zmysle SR ŠFaKF je SORO povinný vydať rozhodnutie o schválení do 100 dní od konečného termínu na predkladanie žiadostí o NFP. K tomuto termínu si však musia žiadatelia pripočítať v zmysle SR ŠFaKF:
•	termíny na dožiadanie chýbajúcich náležitostí žiadostí o NFP a ich overenie a na preukázanie splnenia podmienok poskytnutia pomoci zo strany žiadateľa a ich overenie zo strany SORO, čo môže byť v závislosti od primeranosti stanovených termínov na predloženie dokumentov zo strany žiadateľov cca ďalších 100 – 150 dní; 
•	cca 50 dní na proces uzavretia zmluvy o poskytnutí NFP. 
Systém neumožní odoslať ŽoNFP v prípade, ak žiadateľ zadal skorší dátum začatia realizácie aktivity, ako 1.3.2011 alebo neskorší ako 31.12.2015.
Systém neumožní odoslať ŽoNFP v prípade, ak je od začiatku realizácie aktivity po ukončenie realizácie aktivity dlhší interval, ako 24 mesiacov (do celkovej dĺžky realizácie aktivít sa započíta celý mesiac, aj keď žiadateľ vyberie z kalendára dátum napr. 30.8.2012 - systém vypočíta začiatok realizácie aktivít od 1.8.2012).
Upozornenie: v prípade, ak žiadateľ zadá kratšiu dĺžku realizácie aktivity, ako 18 mesiacov, systém žiadateľa na nedostatok neupozorní, ale ŽoNFP bude zo strany FSR zamietnutá.
Žiadateľ nepridáva ďalšie aktivity.
Po kliknutí na tlačidlo  žiadateľ uvedie v poli: „Riadenie projektu“ a v poli: „Publicita a informovanosť“ „Začiatok realizácie aktivity“ a „Ukončenie realizácie aktivity“. Vo väčšine prípadov bude dĺžka realizácie týchto dvoch podporných aktivít rovnaká, ako pri aktivite projektu (Podpora zvyšovania dostupnosti a efektivity služieb starostlivosti). 

 12. Hodnoty merateľných ukazovateľov (na niektorých miestach sú merateľné ukazovatele označené v systéme aj ako indikátory)
Po kliknutí na tlačidlo  žiadateľ vyberie/zadá:
a)	merateľný ukazovateľ výsledku:
Žiadateľ môže zadať (ale nemusí v prípade, ak aktivitami projektu uvedený ukazovateľ nenapĺňa) nasledovný merateľný ukazovateľ výsledku:
•	v poli: „Typ“: výsledok
•	v poli: „Názov“: Počet osôb, ktoré využívajú služby sociálnych pracovníkov a ich asistentov, zamerané na SPK (podľa prílohy č. 1 príručky pre žiadateľa Špecifiká výzvy)
•	v poli: „Východisková hodnota“: 0; v poli: „Rok“: rok plánovaného začatia realizácie projektu, vo väčšine prípadov: 2012
•	v poli: „Plánovaná hodnota“: žiadateľ uvedie plánovaný stav ukazovateľa na konci realizácie projektu; v poli: „Rok“: žiadateľ uvedie rok, v ktorom ukončí realizáciu projektu

b)	merateľný ukazovateľ dopadu
Žiadateľ vyberie/zadá:
•	v poli: „Typ“: dopad
•	v poli: „Názov“: Názov ukazovateľa podľa nižšie uvedených odrážok (podľa prílohy č. 1 príručky pre žiadateľa Špecifiká výzvy)
•	v poli: „Východisková hodnota“: žiadateľ uvedie plánovaný stav ukazovateľa 1 rok po ukončení realizácie projektu; v poli: „Rok“: rok po plánovanom ukončení realizácie projektu
•	v poli: „Plánovaná hodnota“: žiadateľ uvedie plánovaný stav ukazovateľa 5 rokov po ukončení realizácie projektu; v poli: „Rok“: žiadateľ uvedie  piaty rok po ukončení realizáciu projektu
Takýmto spôsobom žiadateľ zadá jeden (nie viac) z nasledovných merateľných ukazovateľov dopadu:
•	Počet zamestnancov v jednotlivých oblastiach výkonov, ktorí absolvovali projekty ďalšieho vzdelávania, zamerané na zvýšenie kvality sociálnych služieb a SPO a SK a iných opatrení sociálnej inklúzie, alebo
•	Počet úspešne umiestnených UoZ – ženy, alebo
•	Počet úspešne umiestnených UoZ – muži.

Upozornenie: Ďalšie merateľné ukazovatele žiadateľ zadáva v sekcii 15 Súlad s horizontálnymi prioritami. Odporúčame žiadateľovi, aby pred odoslaním žiadosti o NFP skontroloval, či má v sekcii 12 Hodnoty merateľných ukazovateľov zadané minimálne tieto dva merateľné ukazovatele (systém ich načíta po ich zadaní v sekcii 15):
•	Počet osôb cieľovej skupiny zapojených do podporených projektov – ženy
•	Počet osôb cieľovej skupiny zapojených do podporených projektov – muži
V prípade, ak tieto ukazovatele nie sú uvedené v tejto sekcii (pozor – zadávajú sa do systému v sekcii 15) žiadosť o NFP bude zo strany FSR zamietnutá. 

Záložka Zdroje financovania

13. Rozpočet projektu
Upozornenie: v prípade, ak má žiadateľ na projekte aj partnera (ktorý si bude nárokovať oprávnené výdavky), je povinný vyplniť samostatný rozpočet pre každého z partnerov projektu. Tento samostatný rozpočet pripraví žiadateľ za každého z partnerov na formulári v prílohe č. 5a Príručky pre žiadateľa – Podrobný rozpočet projektu. V systéme ITMS žiadateľ vyplní iba 1 rozpočet, v ktorom budú zosumarizované výdavky za žiadateľa aj partnerov.
Po kliknutí na tlačidlo  žiadateľ v poli: „Názov výdavku“ vyberá z číselníka výdavkov (bližšie popísané v Usmernení RO č. N3/2007, ktoré je zverejnené na stránke www.fsr.gov.sk) potrebné skupiny výdavkov. Žiadateľ postupne vypíše do poľa: „Oprávnené výdavky“ presné sumy výdavkov (súčet NFP + vlastné zdroje, ktoré sú vo väčšine prípadov vo výške 5% - bližšie popísané v príručke pre žiadateľa) v rámci vybraných jednotlivých skupín výdavkov. Sumy v rozpočte je potrebné zaokrúhľovať matematicky na 2 desatinné miesta. Rozpočet projektu musí byt v súlade s prílohou príručky pre žiadateľa č. 5a Podrobný rozpočet projektu. Každá skupina výdavkov môže byť uvedená v rozpočte projektu iba 1 krát. V poli: „Neoprávnené výdavky“ ponechajte uvedenú sumu 0,00.
V prípade, ak žiadateľ uskutočnil/uskutoční obstarávanie, na základe ktorého si bude chcieť uplatniť výdavky v projekte ešte pred prípadným podpísaním zmluvy o poskytnutí NFP, klikne na tlačidlo  v poli: „Bolo vykonané verejné obstarávanie (VO)/obchodná verejná súťaž (OVS) pred predložením žiadosti o NFP“ – žiadateľ uvedie, či bolo obstarávanie, týkajúce sa projektu vykonané pred podaním žiadosti o NFP označením príslušného políčka. Do poľa: „Objem prostriedkov zazmluvnených na základe VO/OVS pred podaním žiadosti o NFP“, žiadateľ uvedie výšku zazmluvnených prostriedkov na základe VO.
Upozornenie: vo výzve na predkladanie žiadostí o NFP sú uvedené limity pomoci pre žiadateľov. Nenávratný finančný príspevok musí byť v intervale od 20 000 € do 150 000 € (resp. pri výzve OP ZaSI – FSR – 2011/3.2/02 od 20 000 € do 100 000 €). Systém neumožní odoslať ŽoNFP v prípade, ak je stanovený limit prekročený, ak je však nižší ako 20 000 €, systém na problém neupozorní a ŽoNFP bude následne zo strany FSR zamietnutá. Upozorňujeme žiadateľov, aby si dôkladne prečítali rozdiel medzi „oprávnenými výdavkami“ (ktoré sa zadávajú do rozpočtu projektu) a „nenávratným finančným príspevkom“ (ktorý je uvedený vo výzve pri stanovených limitoch).

14. Zdroje financovania projektu
Po kliknutí na tlačidlo  sa zobrazí tabuľka: „Zadanie výšky NFP“. 
„Požadovaná výška nenávratného finančného príspevku (v EUR)“ a „Zdroje žiadateľa celkom (v EUR)“ načíta systém.
Pole: „Intenzita pomoci (v %)“ vyplní žiadateľ presne v zmysle Stratégia financovania štrukturálnych fondov a Kohézneho fondu na programové obdobie 2007 – 2013, ktorá je uvedená tu: http://www.finance.gov.sk/Default.aspx?CatID=7540 (100% pre subjekty štátnej správy, 95% pre iné subjekty verejnej správy (včítane VÚC a obcí) a súkromný sektor).
V poli: „Predpokladaný čistý príjem z projektu (v EUR“) ponechá žiadateľ 0,00.
V poli: „Objem oprávnených výdavkov realizovaných dodávateľmi (v EUR)“ žiadateľ uvedie súhrn všetkých oprávnených výdavkov, ktoré budú realizované dodávkami (tzn. výdavky za práce, tovary a služby, ktoré budú dodané na základe zmluvného vzťahu s právnickými/fyzickými osobami mimo pracovnoprávnych vzťahov /ktoré nie sú závislou prácou a vzťahy medzi nimi a žiadateľom sa nebudú riadiť zákonníkom práce/). 
Upozornenie: v zmysle výzvy na predkladanie žiadostí o NFP bude prijímateľ spolu s partnermi povinný realizovať minimálne 50% celkových oprávnených výdavkov (po odpočítaní výdavkov na krížové financovanie) vo vlastnej réžii (tzn. nie dodávateľsky).

Záložka Horizontálne priority

15. Súlad s horizontálnymi prioritami
Postup pri vypĺňaní informácií o príspevku k horizontálnym prioritám je rovnaký pre všetky horizontálne priority.
Upozornenie: Výzvy na predkladanie žiadostí o NFP neprispievajú k napĺňaniu cieľov Horizontálnej priority Informačná spoločnosť, žiadateľ nedeklaruje príspevok k tejto horizontálnej priorite.
Žiadateľ klikne na tlačidlo , ak predpokladá, že žiadosť o NFP bude prispievať k napĺňaniu cieľov konkrétnej horizontálnej priority (s výnimkou Horizontálnej priority Informačná spoločnosť). Zobrazí sa box, v ktorom prijímateľ vyklikne Áno.  
Upozornenie: Žiadateľ je vždy povinný prispievať k napĺňaniu cieľov Horizontálnej priority Rovnosť príležitostí a je povinný si vybrať obidva ukazovatele tejto horizontálnej priority, uvedené nižšie!
Žiadateľ stručne popíše v zobrazenom boxe, ako projekt prispieva k napĺňaniu cieľov konkrétnej HP, presne zadefinovanej v Systéme koordinácie implementácie danej horizontálnej priority - bližšie informácie sú na internetových stránkach koordinátorov HP:
HP Trvalo udržateľný rozvoj: http://sepavs.vlada.gov.sk/7589/horizontalna-priorita-trvalo-udrzatelny-rozvoj-2007-2013;
HP Marginalizované rómske komunity: http://www.romovia.vlada.gov.sk/16714/strategicke-dokumenty.php;
HP Rovnosť príležitostí: www.gender.gov.sk (HP RP je bližšie popísaná aj v Špecifikách výzvy – príloha č. 1 Príručky pre žiadateľa).

V prípade, ak žiadateľ deklaruje vplyv na niektoré, alebo všetky tri horizontálne priority, musí zadefinovať ukazovatele výsledku horizontálnej priority, uvedené nižšie, ktorých naplnenie bude záväzné a bude súčasťou zmluvy o poskytnutí NFP. 
Žiadateľ postupuje pri vypĺňaní ukazovateľov HP rovnako, ako pri merateľných ukazovateľoch projektu (bod 12 žiadosti o NFP). 
Po kliknutí na tlačidlo  žiadateľ postupne (po jednom ukazovateli) vyberie/zadá:
•	v poli: „Typ“: výsledok
•	v poli: „Názov“: Názov ukazovateľa podľa nižšie uvedených odrážok (podľa prílohy č. 1 príručky pre žiadateľa Špecifiká výzvy)
•	v poli: „Východisková hodnota“: 0; v poli: „Rok“: rok plánovaného začatia realizácie projektu, vo väčšine prípadov: 2012
•	v poli: „Plánovaná hodnota“: žiadateľ uvedie plánovaný stav ukazovateľa na konci realizácie projektu; v poli: „Rok“: žiadateľ uvedie rok, v ktorom ukončí realizáciu projektu
Upozornenie: Všetky merateľné ukazovatele z časti: „15 Súlad s horizontálnymi prioritami“ musia byť uvedené aj v časti: „12 Hodnoty merateľných ukazovateľov“ (nie však naopak). Pokiaľ žiadateľ nezasiahne do systému (napríklad vymazaním alebo prepísaním údajov v časti 12), systém umožní skopírovanie merateľných ukazovateľov zadaných v časti 15 do časti 12. Po zadaní ukazovateľa výsledku a stlačení tlačidla: „Uložiť zmeny“ sa zobrazí text: „Vami zvolený indikátor v sekcii 15..... Chcete predmetný indikátor nakopírovať do sekcie 12?“ Žiadateľ vyberie OK, čím nakopíruje ukazovateľ zo sekcie 15 do sekcie 12.  
Merateľné ukazovatele výsledku horizontálnych priorít (dopadové ukazovatele horizontálnych priorít žiadateľ neuvádza), ktoré je žiadateľ oprávnený nahrať do žiadosti o NFP sú:
•	Horizontálna priorita Informačná spoločnosť
Žiadateľ nevypĺňa!
•	Horizontálna priorita Trvalo udržateľný rozvoj
Počet osôb vyškolených v projekte
•	Horizontálna priorita Marginalizované rómske komunity 
Počet obcí s osídlením MRK, ktoré využívajú výsledky projektu
Počet príslušníkov marginalizovaných rómskych komunít užívajúcich výstupy projektu
Upozornenie: žiadateľ si zvolí buď obidva merateľné ukazovatele HP MRK, alebo žiadny.
•	Horizontálna priorita Rovnosť príležitostí 
Počet osôb cieľovej skupiny zapojených do podporených projektov –muži
Počet osôb cieľovej skupiny zapojených do podporených projektov – ženy
Upozornenie: tieto dva ukazovatele sú povinné a v prípade, ak ich žiadateľ neuvedie, jeho žiadosť o NFP bude zo strany FSR vyradená.

Záložka Prílohy

16. Zoznam povinných príloh k žiadosti o NFP
Záväzný zoznam povinných príloh je súčasťou formuláru žiadosti o NFP, ktorý je prílohou výzvy na predkladanie žiadostí o NFP.
Táto časť má na portáli ITMS pre žiadateľa iba informatívny charakter. Prílohy je povinný žiadateľ kompletne predložiť k vytlačenej žiadosti o NFP. 
Prílohu č. 1 - Opis projektu (vrátane podrobného rozpočtu projektu) predkladá žiadateľ aj v elektronickej forme – na CD, ako súčasť elektronickej verzie žiadosti o NFP.
Upozornenie: Žiadateľ je povinný v prípade ak má partnera a partner si bude nárokovať oprávnené výdavky, vypracovať samostatný rozpočet za každého z partnerov (na formulári prílohy Príručky pre žiadateľa č. 5a Podrobný rozpočet projektu). Okrem toho je povinný predložiť za každého partnera (iba v prípade, ak si bude partner nárokovať oprávnené výdavky) účtovnú závierku partnera v zmysle príručky pre žiadateľa, overenú kópiu dokladu o pridelení IČO partnera, nie staršiu ako 3 mesiace ku dňu predloženia žiadosti o NFP (nie je relevantné pre subjekty územnej samosprávy), čestné vyhlásenie žiadateľa (vyplnené partnerom) a zmluvu medzi žiadateľom a partnerom.

Záložka Čestné vyhlásenie žiadateľa
Žiadateľ kliknutím na tlačidlo  a následne  vyberie štatutárneho zástupcu/štatutárnych zástupcov žiadateľa a po kliknutí na  vpíše miesto podpisu a z kalendára vyberie dátum podpisu žiadosti o NFP.
Žiadateľ podpisom štatutárneho orgánu organizácie potvrdí svoj súhlas so stanovenými podmienkami. V prípade, že žiadateľ má podľa príslušného registra viacerých členov štatutárneho orgánu a majú povinnosť podpisovať viacerí spoločne, v čestnom vyhlásení uvedie žiadateľ všetkých členov, alebo priloží splnomocnenie oprávňujúce osobu konať v rámci projektu, a v tom prípade stačí podpis splnomocnenej osoby. Čestné vyhlásenie je súčasťou tlačenej formy predkladanej žiadosti o NFP. 

Záložka Špecifické polia
Záložka nie je aktívna, žiadateľ ju nevypĺňa.

Záver
Po vyplnení všetkých polí podľa návodu, uvedeného vyššie žiadateľom odporúčame:
•	Vybrať v menu tlačidlo: „Kontrola ŽoNFP“ (alebo „Skontrolovať formulár“) – v prípade, ak sú všetky povinné polia vyplnené, červeným písmom sa nad zoznamom všetkých žiadostí o NFP žiadateľa vypíše: ŽoNFP je možné odoslať do Core časti ITMS.
•	V menu vybrať tlačidlo: „PDF formulár ŽoNFP“ – vo vrchnej lište v menu: „Moje zostavy“, vytlačiť žiadosť o NFP a dôkladne skontrolovať všetky uvedené údaje.
•	Skontrolovať, či sú v sekcii 12 uvedené ukazovatele: „Počet osôb cieľovej skupiny zapojených do podporených projektov – muži“ a „Počet osôb cieľovej skupiny zapojených do podporených projektov – ženy“ (neuvedenie povinných ukazovateľov v ŽoNFP je najčastejším dôvodom vyradenia žiadosti o NFP).
•	V menu vybrať tlačidlo: „Odoslanie ŽoNFP“ a elektronicky odoslať žiadosť o NFP. Následne žiadateľ žiadosť 2x vytlačí, priloží prílohy (včítane CD so ŽoNFP, opisom projektu a podrobným rozpočtom projektu), zviaže, podpíše a opečiatkuje,a zašle na adresu FSR najneskôr v deň uzavretia výzvy na predkladanie žiadostí o NFP.

Tím Fondu sociálneho rozvoja Vám praje veľa úspechov pri Vašej práci a veríme, že Vaša žiadosť o NFP bude úspešná a  s prispením prostriedkov z Európskeho sociálneho fondu v maximálnej miere podporíme zlepšenie situácie cieľových skupín na Slovensku.